**METODINĖS VEIKLOS ATASKAITA UŽ 2018 M.**

2018 m. Metodinė taryba veiklą vykdė atsižvelgdama į gimnazijos metinius prioritetus. Metodinės tarybos veiklos tikslas buvougdymo(si) kokybės gerinimas, saugios, ugdymą(si) skatinančios aplinkos kūrimas.

Veiklos uždaviniai:

* Užtikrinti nuoseklų ugdymo proceso, pamokos kokybės tobulinimą.
* Kurti saugią ir sveiką mokymo(si) aplinką, pritaikytą aktyviam mokymuisi, mokinių ir mokytojų bendradarbiavimui.
* Remti ugdymo kaitą skatinančias pedagogų iniciatyvas.

Siekiant ugdymo kokybės nuolatinio tobulinimo, buvo parengta ir Mokytojų tarybai pristatyta ataskaita apie PUPP, VBE, MBE, standartizuotų testų rezultatus. Pateikti pasiūlymai ir rekomendacijos rezultatų gerinimui. Metodinėse grupėse išanalizuotos, suklasifikuotos daromos klaidos, atliktas duomenų interpretavimas, pateikti siūlymai ugdymo procesui gerinti. Vis plačiau panaudojamos EMA, EDUKA platformos. Sudarytos sąlygos naudotis Egzaminatorius.lt teikiamomis galimybėmis. Metodinėje taryboje aptarti bandomųjų egzaminų vykdymo ypatumai, suderintas vykdymo tvarkaraštis. Kadangi 2019 m. vasario – gegužės mėnesiais ketinama elektroniniu būdu vykdyti II gimnazijos klasės mokiniams skirtus užsienio kalbos (anglų) lygio nustatymo, gamtos ir socialinių mokslų testus, 8 klasės mokiniams matematikos ir gamtos mokslų nacionalinio mokinių pasiekimų patikrinimo testą, vykdytas anglų kalbos bandomasis kalbos lygio nustatymo testas, kad susipažinti su vykdymo eiga, užduotimis, mokyklos techninėmis galimybėmis. Kitų dalykų siūlomus testus mokiniai galėjo atlikti savarankiškai namuose. Ypatingas dėmesys 2018 m. buvo skiriamas mokomųjų dalykų (istorijos, geografijos) ir užsienio kalbos (anglų) integruotų programų parengimui. Kad pasisemti patirties grupelė mokytojų dalyvavo respublikinėje konferencijoje „Integruotas dalyko ir užsienio kalbos mokymas(is) (IDUKM) – visuminio asmenybės ugdymo link“. Parengta anglų kalbos programa priešmokyklinei ir darželio grupėms.

Didelis dėmesys skirtas I g – III g klasių mokinių projektiniams darbams. Iš viso parengti 28 projektiniai darbai. Jų rengimui vadovavo 15 mokytojų. Geriausių darbų autoriai paskatinti išvyka į pramogų ir nuotykių parką „Lokės pėda“. Projektinių darbų rengimas buvo gera patirtis tiek mokiniams, tiek jų vadovams.

**Organizuotos pamokos netradicinėse aplinkose, kitose edukacinėse erdvėse:**

1. Netradicinė pamoka Joniškio vandens valymų įrengimų įmonėje ( Ig klasė, mokytojos M. Sutnikiene ir V. Rudienė)
2. Netradicinė pamoka Joniškio krašto istorijos muziejuje „ Joniškio krašto dvarai“( Ig klasė, mokytojos D. Petrulienė ir V. Rudienė).
3. Kūno kultūros pamoka: žygis pėsčiomis „Skaistgirys – M. Slančiausko sodyba“ (mokyt. S. Bilius).
4. Lietuvių k. ir literatūros pamoka apie V. Mačernį su Respublikos skaitovų konkursų laureatu Alvydu Brunalu ( Lietuvių kalbos mokytojos)
5. 4 ir 8 –okų pamoka netradicinėje aplinkoje prie Kivės upelio. Tema – „Žmonių populiacijos poveikis gamtai“ (Mokyt. R. Vaineikytė ir A. Keturakienė).

**Mokiniai stebėjo virtualias pamokas nuotoliniu būdu:**

1. „Patyčioms – NeLike!“ *(5-6 kl., mokyt. D. Drigotienė);*
2. „Saugus internete“ *(5-6 kl., mokyt. D. Drigotienė);*
3. „ Karjera nuolat besikeičiančiame pasaulyje“ ( mokyt. D. Drigotienė)

Mokytojai, siekdami tobulinti pamoką, gerinti pamokos kokybę, vedė atviras pamokas arba stebėjo kitų mokyklų mokytojų vedamas atviras pamokas:

1. Vesta atvira pamoka netradicinėje aplinkoje „Barboros Žagarietės vaidmuo Bažnyčios bendruomenei“ 4 klasei (Mokyt. K. Mitrikas)
2. Mokyt. M. Sutnikienė stebėjo integruotą biologijos-chemijos atvirą pamoką „Vandens tarša. Psichiką veikiančios medžiagos“.
3. Mokyt. R. Kralikauskienė stebėjo atvirą pamoką „Nuo ankstyvųjų viduramžių iki klasicizmo Lietuvoje“.

**Pravestos integruotos pamokos:**

1. Biologijos ir anglų kalbos integruota pamoka netradicinėje aplinkoje – Šaltiškių karjere ir Akmenės krašto muziejuje. Tema „Gyvybės evoliuciją įrodantys faktai. Fosilijos. Jų susiformavimo priežastys “ (Mokyt. J. Baranauskienė ir R. Vaineikytė).
2. Geografijos ir istorijos pamoka II g klasės mokiniams Joniškio istorijos ir krašto muziejuje bei sinagogoje „Joniškio r. tautinės mažumos - žydai“( Mokyt. L. Ramanauskienė).
3. Biologijos ir dailės integruota pamoka 8 kl. tema „Pasaulis priklauso vabzdžiams“ (Mokyt. R. Vaineikytė ir R. Kralikauskienė).
4. Integruota fizikos ir geografijos pamoka, kurios tema „Ilgio matavimas ir matavimo rezultatų apdorojimas, tiriant senovinius kryžius ir pan.“ (Mokyt. L.Ramanauskienė ir A. Pukinskytė)
5. Integruota fizikos IT pamoka, kurios tema „Elektrinės grandinės ir elektrinės schemos samprata. Elektrinių schemų braižymas kompiuterine programa "Crocodile Technology 1.53" (Mokyt. A. Pukinskytė).

**Gimnazijoje organizuotos šios konferencijos, seminarai, renginiai:**

1. 2018 m. balandžio mėn. Skaistgirio gimnazijoje buvo organizuota respublikinė-praktinė konferencija „Pilietiškumo ugdymas mokykloje: Kodėl? Kaip? Kada?“, kurios metu pristatyta gimnazijos patirtis „Pilietiškumo ugdymo Joniškio r. Skaistgirio gimnazijoje patirtis, idėjos ir iniciatyvos“.
2. Mokyt. R. Eidukienė parengė kvalifikacijos tobulinimo programą Joniškio rajono švietimo centrui ir organizavo rajoninį dainuojamosios poezijos festivalį „Nukritusių lapų melodijos“.
3. Organizuotas rajoninis renginys „Kalėdinių darbelių akademija“ 2018 m. gruodžio mėn. (VGK nariai)

**Gimnazijos pedagogai rengė ir skaitė pranešimus:**

1. Psichologė A. Sakalienė skaitė tris pranešimus: „Projekcinės metodikos“, „Savižudybių rizikos įvertinimas Joniškio rajono mokyklose”, “Priimk mane ir tokį. Darbas su vaikais turinčiais elgesio ir emocinių sunkumų”.

Skaistgirio bendruomenei vedė seminarą „Kaip atrasti dingusį gyvenimo džiaugsmą? Ką daryti, kai svyra rankos ?“.

1. Spec. pedagogė V. Rudienė skaitė pranešimą „Olweus patyčių prevencijos programos iššūkiai“ respublikinėje konferencijoje „Patyčioms – ATE“ bei pranešimą „Olweus prevencinė programa Skaistgirio gimnazijoje“ respublikinėje metodinėje-praktinėje konferencijoje „Ar ilgas kelias nuo patyčių iki suicidų?“ 2018 lapkričio mėn.
2. Spec. pedagogė S. Čirpienė 2018 m. vasario mėn. skaitė pranešimą „Autistiškas vaikas – šeima – mokykla. Elgesio korekcijos metodų taikymo veiksmingumas“ tarptautinėje metodinėje –praktinėje konferencijoje „Atrastos bendradarbiavimo galimybės“ bei 2018 m. gruodžio mėn. skaitė pranešimą „Mokinių mokymosi motyvacijos skatinimo būdai pamokoje“ rajoninėje – praktinėje mokytojų ir švietimo pagalbos specialistų konferencijoje „Aš ypatingas vaikas – kviečiu į savo pasaulį“,
3. Mokyt. R. Eidukienė skaitė pranešimą „Dainuojamosios poezijos įtaka bręstančiai asmenybei“ rajono muzikos mokytojų metodinio būrelio susirinkime.
4. Mokyt. R. Vaineikytė vedė edukaciją „Mokymasis tyrinėjant“ respublikos mokytojams atvykusiems į stovyklą Žagarės regioniniame parke.
5. Mokyt. R. Vaineikytė dalyvavo respublikiniame konkurse „Aktualijų pamoka“.

**Dalijimasis seminaruose gauta informacija, seminarų sklaida:**

1. Seminaro „Medijos ir nacionalinis saugumas: iššūkiai ir galimybės“ sklaida pradinių klasių mokytojų metodinėje grupėje (mokyt. A. Keturakienė, L. Šliaupienė);
2. Seminaro „Į STEAM kompetencijas orentuotas ugdymo procesas ikimokyklinio ugdymo įstaigose ir pradinėse klasėse“ sklaida pradinių klasių mokytojų metodinėje grupėje ( pedagogės E. Burbienė, S. Jonaitienė).

**Metodinės medžiagos, olimpiadinių/konkursinių užduočių kūrima**s**:**

1. Užduočių rengimas rajoninei 5-8 kl. matematikos olimpiadai (Z. Rimdžiuvienė, D. Drigotienė).
2. 8 kl. rajoninei fizikos olimpiadai ruoštos ir maketuotos užduotys (A. Pukinskytė).
3. Mokyt. R. Vaineikytė rengė „Gamtos kodų labirintų“ III turo chemijos užduotis.

**Mokytojai mokiniams padėjo ruošti pranešimus, tiriamuosius darbus:**

1. Pagalbos mokiniui specialistės S. Čirpinė, A. Sakalienė ir V. Rudienė 2018 m. kovo 7 d. dalyvavo Saulės” pagrindinėje mokykloje organizuotame renginyje „Pažink savo šalį” ir paruošė 2-4 klasių mokinius pristatyti stendinius pranešimus apie Trakus, Kauną ir Vilnių.
2. 2018 m. kovo mėn. tarptautinėje teorinėje – praktinėje mokinių konferencijoje „Laisvės kelias istorijos tėkmėje“ mūsų mokyklos mokiniai, padedami mokytojos L. Ramanauskienės, parengė ir pristatė pranešimą.
3. Mokyt. L. Ramanauskienės mokinė J. Puipaitė Europos Sąjungos jaunųjų mokslininkų konkurso nacionaliniame etape už darbą „Kalnelio kaimo gatvių tinklo raida nuo XIII a. iki dabar“ buvo apdovanota Švietimo ir mokslo ministro Pagyrimo raštu, mokinės E. Jonkutė ir S. Rapečkaitė už darbą „Pravėrus sakralumo skraistę: kaltiniai metaliniai kryžiai Skaistgirio seniūnijos kapinėse“ apdovanotos Lietuvos mokinių neformaliojo švietimo centro diplomais.
4. Specialioji pedagogė S. Čirpienė paruošė specialiųjų poreikių mokinius dalyvauti Respublikinėje mokinių, turinčių SUP, matematikos olimpiadoje.
5. Mokyt. R. Vaineikytė Rajoninei mokinių mokslinių ir tiriamųjų darbų konferencijai „Aplinka ir žmogus“ paruošė dvi mokines pristatyti projektinį darbą, kurio tema „Dominuojantys ir recesyviniai požymiai“.

**Psichologė A. Sakalienė vedė užsiėmimus:**

1. tėvų grupei „Augame kartu“ (dešimt susitikimų),
2. trečios klasės mokiniams grupės užsiėmimus „Aš tarp kitų“ (visus metus),
3. „Fizinio ir emocinio ugdymo kūrybines dirbtuves“ 2-5 klasių mokiniams (visus metus).

2018 m. anglų k. mokytojos J. Baranauskienė ir D. Radvilienė buvo anglų k. (kalbėjimo dalies) valstybinio brandos egzamino vertintojos, biologijos mokytoja M. Sutnikienė - biologijos VBE vertintoja, lietuvių k. mokytoja N. Briedienė - lietuvių k. ir literatūros mokyklinio brandos egzamino vertintoja, muzikos mokytoja R. Eidukienė - muzikos mokyklinio brandos egzamino vertintoja. 2018 m. metodininko kvalifikacinė kategorija suteikta trims mokytojoms: anglų k. mokytojai J. Baranauskienei, muzikos mokytojai R. Eidukienei ir socialinei pedagogei V. Rudienei.

Mokslo metų pabaigoje mokytojai pristatė savo veiklos įsivertinimus, atliko savo veiklų metines refleksijas.

**Paminėtinos ir kitos veiklos:**

1. Dalyvauta respublikiniame tęstiniame projekte-seminare bendrojo ugdymo mokyklų specialistams ir mokytojams, dirbantiems su SUP vaikais „Visiems kitaip“, 2018 m. birželio mėn. (Mokyt. Z. Rimdžiuvienė, D. Drigotienė, S. Čirpienė)
2. Parengti ir eksponuoti kūrybiniai darbai respublikinėje bendrojo ir neformaliojo ugdymo įstaigų bendruomenių narių kūrybinių darbų parodoje „Žibintas – šviesos paveikslas“ 2018 m. gruodžio mėn. (mokyt. R. Kralikauskienė ir R. Sruogius)
3. Dalyvauta Šiaulių regiono atliekų tvarkymo centro organizuotame regioniname vaizdo klipų konkurse, skirtame Europos atliekų mažinimo savaitei. Konkurse, kurio tema ,,Vienkartinių plastiko gaminių naudojimo mažinimas ir prevencija”, dalyvavo Skaistgirio gimnazijos 7 ir 6 klasių mokiniai (Mokyt. R. Vaineikytė)
4. Dalyvauta tarptautiniuose projektuose „Say Hello to the World“ ir „Aucė- 2018“ (mokyt. J. Baranauskienė, O. Ramukevičienė, L. Šliaupienė, A. Lapienė)
5. Lietuvių kalbos mokytojos padėjo išleisti moksleivių kūrybos knygutę „Šermukšnių gatvėj uogos sirpsta“, skirtą Lietuvos šimtmečiui. (Mokyt. I. Janulienė, N. Briedienė).
6. Projektai: Kultūros paveldo departamento finansuotas projektas „Mano krašto istorija 100-mečio vingiuose“ ir Joniškio r. savivaldybės finansuotas projektas „Mano krašto istorija 100-mečio vingiuose“ (Mokyt. L. Ramanauskienė).
7. Savanoriavimas Lietuvos skautijai ir ateitininkams (Mokyt. J. Baranauskienė, E. Burbienė, K. Mitrikas), sporto muziejaus ekspozicijos veiklų pristatymas, stalo teniso klubo ir futbolo klubo veiklų organizavimas (Mokyt. S. Bilius).
8. Mokiniai, padedami gimnazijos mokytojų, dalyvavo dalykinėse olimpiadose, dalykiniuose ir meniniuose konkursuose, sportinėse varžybose, festivaliuose, įvairiuose renginiuose, akcijose, žygiuose ir kt. (Tai atsispindi metodinių grupių ataskaitose).

**Sudarytos sąlygos mokyklos mokytojams ir jų grupėms dalyvauti kvalifikaciniuose renginiuose:**

1. Praktinėje konferencijoje „Pilietiškumo ugdymas mokykloje: Kodėl? Kaip? Kada?“
2. Seminare „Kaip išmokyti mokinius mąstyti ir spręsti problemas?“ (lekt. T. Lagunavičius)
3. Tobulinimo programoje „Dramblys.lt – emocinio intelekto ir socialinių emocinių kompetencijų ugdymas, naudojant Limbinio mokymo(si)TM metodiką“.
4. Neformaliojo vaikų švietimo mokytojų mokymuose, orientuotuose į STEAM krypties kompetencijų, reikalingų neformaliojo vaikų švietimo programų vykdymui, tobulinimą (40 val.)
5. Programoje „Bendrojo ugdymo mokyklose dirbančių mokytojų tiriamoji veikla“, seminare „Į STEAM kompetencijas orientuotas ugdymo procesas ikimokyklinio ugdymo įstaigose ir pradinėse klasėse“.
6. Programoje „Nacionalinio saugumo ir pilietiškumo nuostatų stiprinimas ugdyme“ ( 48 val.)
7. Pedagogų tęstiniuose mokymuose „Bendrojo ugdymo mokytojų bendravimo ir bendradarbiavimo kompetencijos tobulinimas“, „Reflektavimo ir mokymosi mokytis kompetencijos tobulinimas“, „Bendras kultūrinės ir pilietinės visuomenės kūrimo kompetencijos tobulinimas“.
8. Tobulinti kvalifikaciją pagal savo poreikius.

Dalykų mokytojai stengiasi taikyti inovatyvius ugdymo metodus. Formuojamos pozityvios ugdymo nuostatos, siekiama mokymo(si) kokybės ir mokymo(si) kultūros. Gimnazijoje per 2017-2018 m. m. 26,4 proc. sumažėjo pamokų praleidimas be pateisinamos priežasties.

Kalbant apie saugumą, negaliu nepaminėti apie gimnazijos bendruomenės dalyvavimą tarptautiniame OLWEUS projekte , kurio svarbiausias uždavinys - stabdyti patyčias bendruomenėje. MSG grupėse nagrinėti patyčių atvejai, priežastys, priimti nutarimai. Rezultatas: 2018 metų balandžio mėnesį vykdyto audito metu mokykla dokumentais patvirtino, kad laikosi OLWEUS programos standarto reikalavimų ir yra pripažįstama OLWEUS mokykla 2018-2019 mokslo metams.

Remiantis IQES online platformoje atlikta tėvų ir mokinių apklausa, galima teigti, kad užduotys mokiniams nėra pakankamai individualizuojamos ir diferencijuojamos. Gimnazijos mokytojai vis dar nepakankamai dalijasi patirtimi vesdami atviras pamokas, skaitydami pranešimus. 2018 m. mažokai pravesta ir integruotų pamokų.

Metodinės tarybos pirmininkė

Sigita Pocienė

2019-01-29